ข้อใดถือเป็นการเล่นที่เด็กตกอยู่ในภาวะผู้รับ (passive) แต่ฝ่ายเดียว
a. การที่เด็กนั่งดูทีวี เล่นวิดิโอเกมส์ หรือเล่นเกมส์จากมือถือ
b. การออกไปวิ่งไล่จับผีเสื้อ หรือ แมลงปอ
c. การออกไปช่วยพ่อแม่ปลูกต้นไม้
d. การสร้างหรือประดิษฐ์เครื่องบินจำลองด้วยตัวเอง
คำตอบที่ถูกต้องได้แก่ a.  เนื่องจาก สมองของเด็กนั้น จะได้รับการฝึกจากการเล่นที่ถูกต้อง หรือกล่าวอีกนัยหนึ่งคือการเล่นจะช่วยสร้างจุดประสานประสาท (synapse) ซึ่งเชื่อมเซลล์สมอง ทำให้สับสวิตซ์ได้เร็วและสื่อดี 

ของเล่นของเด็กสมัยนี้คือ โทรทัศน์และวิดีโอเกม เด็กจ้องแต่จอสี่เหลี่ยม ไม่ค่อยออกไปเล่นนอกบ้าน แม้ในยามที่อากาศสดชื่น ของเล่นของเด็กสมัยนี้เป็นการเล่นข้างเดียว จนไม่น่าเรียกว่า การเล่น เด็กตกอยู่ในภาวะผู้รับ (passive) แต่ฝ่ายเดียว จึงไม่เกิดจินตนาการสร้างสรรค์หรือความคิดใหม่ ๆ แล้วสมองจะพัฒนาได้อย่างไรกัน เด็กที่โตขึ้นมากับการเล่นในลักษณะ “ถูกกระทำ” (passive) เช่นนี้ อนาคตจะเป็นอย่างไร เมื่อเขาเข้าโรงเรียนย่อมมีการสอบ หากข้อสอบที่ออกมาสามารถตอบได้ด้วยคำตอบสำเร็จรูปจากการท่องจำ เขาก็ทำได้แต่เมื่อใดที่ข้อสอบมีการพลิกแพลงเพียงเล็กน้อย เขาก็จนปัญญา เพราะไม่รู้จักวิธีการคิดด้วยตนเองเลย คนประเภทนี้เมื่อเติบโตขึ้นและออกมาสู่สังคมของผู้ใหญ่ ย่อมคิดทำอะไรด้วยตนเองไม่ได้เช่นกัน
กุมารเวชศาสตร์ (กุมารเวชศาสตร์) - Pediatrics